Miet fl-età ta' 91 sena l-awtur tal-kotba ta' tfal Eric Carle. Skont rapporti maħruġa fl-aħħar sigħat Carle miet nhar il-Ħadd 23 ta' Mejju fl-età ta' 91 sena. Carle kiteb aktar minn 70 ktieb bl-aktar wieħed popolari hu The Very Hungry Caterpillar, li ġie tradott f'bosta lingwi u li baqa' popolari u mfittex minn ġenerazzjoni għall-oħra. Dan il-ktieb, ippubblikat fl-1969, biegħ aktar minn 55 miljun kopja madwar id-dinja. Huwa biegħ aktar minn 170 miljun kopja tal-kotba l-oħra li ppubblika. Fl-2003 Eric Carle kien ingħata il-prestiġġjuż Laura Ingalls Wilder Award, li llum huwa magħruf bħala iċ-Children's Literature Legacy Award u li huwa mogħti mill-AMerican Library Association.